એરપોર્ટ કરાર રદ્ થતાં
માલદિવ્સનું આંતરરાષ્ટ્રીય એરપોર્ટ મોડર્ન બનાવવા કરાર થયો હતો
માલે, તા. ૧૬
માળખાગત સુવિધા ઊભી કરનારી ભારતીય કંપની જી.એમ.આરે. માલદિવના સત્તાવાળાઓ પાસે ૮૦ કરોડ ડૉલરના વળતરની માંગણી કરી છે. માલદિવના સત્તાવાળાોએ માલેના જૂના હવાઇ મથકનો વિકાસ તેમજ નવું ટર્મીનલ ઉભું કરવાનો કરાર જી.એમ.આર. કંપની સાથે કર્યો હતો. જે રદ્ કરતા કંપનીએ સત્તાવાળાઓ પાસે કરારભંગ સંદર્ભે વળતર માંગ્યું છે.
આ સંદર્ભે માહિતી આપતા જી.એમ.આર. (એરપોર્ટ)ના સી.એફ.ઓ. સિધ્ધાર્થ કપૂરે જણાવ્યું હતું કે અમે માલિદિવની સરકારને ૮૦૦ ડૉલર વળતરરૃપે ચુકવવા માટેનો એક પત્ર પાઠવ્યો હતો. આ અમારી કરારની પ્રારંભિક રકમ છે. આખરી આંકડો ઘણી બાબતોની ગણત્રી પર આધારીત છે તેમજ નફામાં ગયેલી ખોટ સંદર્ભે થયેલી ગણત્રીનો પણ સમાવેશ થાય છે.
જોકે માલદિવની સરકારે આ આંકડાનો વિરોધ કરતા જણાવ્યું હતું કે વાસ્તવિક આંકડો આ આંકડાથી અર્ધા કરતા પણ ઓછો હોવાની શક્યતા છે. તે સંજોગોમાં તેઓ આ આંકડાનું આંતરરાષ્ટ્રીય ફર્મ દ્વારા ઓડીટ કરાવવા માંગે છે.
આ સંદર્ભે માલદિવના રાષ્ટ્રપતિ મોહમ્મદ વહિદના પ્રેસ સેક્રેટરી મસૂદ ઇમદે માહિતી આપી હતી કે 'અમે આ સંદર્ભે આંતરરાષ્ટ્રીય ફર્મ દ્વારા ફોરેન્સીક ઓડીટ કરાવડાવીને એ બાબત નક્કી કરાવવા માંગીએ છીએ કે કેટલા નાણાં જી.એમ.આરે. માલે આંતરરાષ્ટ્રીય હવાઇ મથકમાં નવીનકરણ માટે રોક્યાનો દાવો કર્યો છે. જ્યારે વાસ્તવમાં કેટલા વપરાયા છે. અમારા માહિતી અનુસાર જી.એમ.આરે. એક બેંક પાસેથી ૩૫૦ મીલીયન ડૉલરની લોન મેળવી છે. જે પૈકી માત્ર ૧૫૦ મીલીયન ડૉલરનો માલે હવાઇ મથક ખાતે ખર્ચ કરવામાં આવ્યો છે. આમ હવે માલદિવની સરકાર જી.એમ.આર.ના આજ પર્યન્ત થયેલા ખર્ચને ચુકવવામાં અખાડા કરશે તેવું જણાઇ રહ્યું છે.